stanford-oval/wikipedia huggingface dataset:
Dust Eater Dogs
Albumit > Hardbiter's Inn

Hardbiter's Inn on DEDin toistaiseksi viimeisin albumi ja sen julkaisi Just Records.
Kokoonpanomuutokset

Houndlike Harry kuului Dust Eater Dogsin kokoonpanoon yhtyeen ensimmäiset viisi vuotta. Houndlike Harry erosi yhtyeestä aikapoliittisin perustein muutaman vuoden harkinnan jälkeen. Perheen perustamisella ja pastorin tehtäviin siirtymisellä oli osuutta eroon. Eroon ei liittynyt välirikkoja. Houndlike Harryn ei alun perinkään pitänyt olla pysyvä jäsen yhtyeessä, vaan hänen oli yhtyettä perustettaessa tarkoitus olla väliaikainen kitaristi, kunnes yhtyeeseen löydetään vakituinen kitaristi.
Houndlike Harryn tilalle Dust Eater Dogsiin otettiin Canine Christer. Dust Eater Dogs bongasi Canine Christerin bändistä nimeltään Homepopes.
Planckin pinta-ala

Planckin pinta-ala  l_{\mathrm {P} }^{2} on pinta-alan yksikkö Planckin yksikköinä tunnetussa luonnollisessa yksikköjärjestelmässä. Planckin pinta-ala on Planckin pituuden neliö.
Perusyksilöillä ilmaistuna ja likiarvo SI-järjestelmässä:
missä
{l_{\mathrm {P} }} on Planckin pituus
\hbar  on redusoitu Planckin vakio
c on valonnopeus tyhjiössä
G on gravitaatiovakio.
Planckin yksiköt
| --- | --- |
Planckin perusyksiköt::  Planckin aika |   Planckin pituus |   Planckin massa  |   Planckin varaus |   Planckin lämpötila
Planckin johdetut yksiköt::  Planckin energia  |   Planckin voima |   Planckin  teho  |   Planckin tiheys  |   Planckin pinta-ala  |   Planckin tilavuus  |   Planckin kulmataajuus |   Planckin paine  |   Planckin sähkövirta  |   Planckin jännite |   Planckin impedanssi |   Planckin liikemäärä
Ebenisti

André-Charles Boullen vuonna 1708 valmistama lipasto.
Ebenisti (ransk. ébéniste) on taidepuusepän ranskankielinen nimitys. Nimitystä käytettiin yleisemmin 1700-luvulla. Sana viittaa henkilöön, joka valmistaa huonekaluja tai muita koristeltuja puutuotteita, kuten jakkaroita, sängyn jalkoja ja lipastoja, erityisesti eebenpuusta, mihin nimityskin viittaa. Ebenisti on myös henkilö, joka tekee maalauksia tai tarkkoja kaiverruksia erilaisiin pöytiin tai tuoleihin.[lähde? ]
Tunnettuja ranskalaisia ebenistejä

| --- | --- |
 Charles Cressent  Adam Weisweiler noin 1740–1810  André-Charles Boulle 1642–1732  Bernard II van Risamburgh k. 1767  Etienne Levasseur 1721–1797  Ferdinand Bury 1774  Georges Jacob 1739–1814  Jacques Dubois 1693–1763  Jean-Francois Leleu 1729–1807 :  Jean Francois Oeben 1720–1763  Just-Aurele Meissonnie 1695–1750  Martin Carlin 1766  Nicolas Petit 1732-1791  Nicolas Pineau 1684–1754  Nicolas Sageot 1666–1731  Pierre Migeon, useita saman nimisiä  Roger Vandercruse Lacroix 1728–1799 
Lähde:
Aiheesta muualla

Kuvia tai muita tiedostoja aiheesta Ebenisti Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ébéniste
Käännös suomeksi
Planckin paine

Planckin paine on paineen yksikkö, jota merkitään pP. Planckin paine on johdettu Planckin perusyksiköistä kaavalla,
p_{\mathrm {P} }={\frac {F_{\mathrm {P} }}{l_{\mathrm {P} }^{2}}}={\frac {c^{7}}{\hbar G^{2}}}\approx  4,633 × 10113 Pa
jossa  F_{\mathrm {P} } on Planckin voima,  c on valonnopeus tyhjiössä,  \hbar  on Diracin vakio ja  G on yleinen gravitaatiovakio.
Planckin yksiköt
| --- | --- |
Planckin perusyksiköt::  Planckin aika |   Planckin pituus |   Planckin massa  |   Planckin varaus |   Planckin lämpötila
Planckin johdetut yksiköt::  Planckin energia  |   Planckin voima |   Planckin  teho  |   Planckin tiheys  |   Planckin pinta-ala  |   Planckin tilavuus  |   Planckin kulmataajuus |   Planckin paine  |   Planckin sähkövirta  |   Planckin jännite |   Planckin impedanssi |   Planckin liikemäärä
Donnelly

Donnelly on muun muassa seuraavien henkilöiden sukunimi:
Ciaran Donnelly, irlantilainen elokuva- ja televisio-ohjaaja
Euphrasia Donnelly (1905–1963), yhdysvaltalainen uimari ja olympiavoittaja
Henry Edmund Donnelly (1904–1967), yhdysvaltalainen katolinen piispa
Ignatius Donnelly (1831–1901), yhdysvaltalainen poliitikko ja kirjailija
Lucas Luis Dónnelly (1921–2012), argentiinalainen katolinen piispa
Martin Donnelly (s. 1964), brittiläinen Formula 1 -kuljettaja
Mike Donnelly (s. 1963), yhdysvaltalainen jääkiekkoilija
Robert William Donnelly (1931–2014), yhdysvaltalainen katolinen piispa
Stella Donnelly (s. 1992), australialainen laulaja ja lauluntekijä
Kuvitteellisia henkilöitä

Donnellyn mafiaveljet, samannimisen yhdysvaltalaisen televisiosarjan päähenkilöt
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pia Lindström

| Pia Lindström> Henkilötiedot |
| --- | --- |
Muut nimet:  Jennie Ann Lindstrom
Syntynyt: 20. syyskuuta 1938 (ikä 86) Tukholma, Ruotsi
Vanhemmat:  Aron Petter Lindström & Ingrid Bergman
Puoliso:  Fuller E. Greenway III (1960-1961)   Joseph Daly (1971)   John Carley (2001-)
Aiheesta muualla
Kotisivu
Pia Lindström, syntymänimeltään Pia Friedel Lindström  (s. 20. syyskuuta 1938 Tukholma, Ruotsi) on ruotsalais-yhdysvaltalainen näyttelijä ja tuottaja. Hän on näyttelijä Ingrid Bergmanin vanhin lapsi.
Pian varhaista elämää leimasi skandaali, jonka aiheutti hänen äitinsä ja italialaisen ohjaajan Roberto Rossellinin romanssi, joka alkoi elokuvan Stromboli kuvauksissa Italiassa. Ingrid Bergman alkoi odottaa lasta Rossellinille ollessaan vielä naimisissa Pian isän Petter Lindströmin kanssa. Bergman päätti jäädä Italiaan eikä saanut tavata tytärtään. Hänen isänsa haki avioeroa ja aloitti taistelun Pian huoltajuudesta. Lindströmin veli Roberto Ingmar Rossellini syntyi 7. helmikuuta 1950. Petter Lindström ja Ingrid Bergman erosivat 1. maaliskuuta 1950 ja 24. toukokuuta 1950 Bergman ja Rossellini avioituivat. Pian kaksoissisaret Isabella ja Isotta Ingrid Rossellini syntyivät 18. kesäkuuta 1952. Pia eli erillään äidistään aina vuoteen 1957.
Pia Lindström aloitti televisiouransa toimittajana KGO-TV-kanavalla San Franciscossa vuonna 1966  (Arkistoitu – Internet Archive), [vanhentunut linkki] ja 1971 meni töihin WCBS-TV-kanavalle New Yorkiin. Vuodesta 1973 vuoteen 1997 hän toimi uutisankkurina ja kulttuurikriitikkona WNBC-TV Channel 4 -uutisissa New Yorkissa. Hän on lisäksi esiintynyt televisiossa ja näytellyt elokuvissa. Hän on voittanut kaksi Emmy-palkintoa uutisraporteista ja tv-esiintymisistä. Hänelle on myös myönnetty Associated Press Broadcaster's Award.
Hänen ensimmäinen aviopuolisonsa oli Fuller Earle Callaway, III. Hänellä on kaksi poikaa toisen aviomiehensä Joseph Dalyn kanssa. Pian kolmas puoliso on John H. Carley.
Elokuvat

Alexis Zorbas (1964)
Matrimonio all'italiana (1964)
Donna del lago, La (1965)
Fate, Le (1966)
Aiheesta muualla

Pia Lindström Internet Movie Databasessa. (englanniksi)
Official Website
Ingrid Bergman Website (Arkistoitu – Internet Archive)
Ebenezer Zane

Ebenezer Zane (1747–1812)  oli yhdysvaltalainen uudisasukas ja tienrakentaja. Ebenezer syntyi Virginiassa.
Perhe

Ebenezer Zane syntyi William Andrew Zanen kuusilapsiseen perheeseen. Ebenezer Zane meni naimisiin Elizabeth McCullochin kanssa ja he saivat 11 lasta.
Fort Henryn aika

Zanen perhe muutti Virginiassa sijaitsevaan Fort Henryyn 1769. Amerikan vallankumouksen aikana Zane puolusti veljiensä kanssa Fort Henryn linnaketta intiaanien hyökkäyksiltä. Zanen sisar  Betty auttoi taistelussa hakemalla ruutia läheisestä varastosta.
Planckin varaus

Planckin varaus on sähkövarauksen yksikkö, jota merkitään  q_{\mathrm {P} }. Planckin varaus on
missä:
Sen arvo SI-yksiköissä on:
Planckin varaus on noin 11,706 kertainen elektronin varaukseen nähden.
Planckin yksiköt
| --- | --- |
Planckin perusyksiköt::  Planckin aika |   Planckin pituus |   Planckin massa  |   Planckin varaus |   Planckin lämpötila
Planckin johdetut yksiköt::  Planckin energia  |   Planckin voima |   Planckin  teho  |   Planckin tiheys  |   Planckin pinta-ala  |   Planckin tilavuus  |   Planckin kulmataajuus |   Planckin paine  |   Planckin sähkövirta  |   Planckin jännite |   Planckin impedanssi |   Planckin liikemäärä
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Planck charge
Digitaalinen valtiosääntöistyminen

Perustuslait on kirjoitettu enimmäkseen ennen digitaalista vallankumousta. Kuvassa Philadelphian konventti allekirjoittaa Yhdysvaltain perustuslain 1787. Howard Chandler Christyn maalaus vuodelta 1940.
Digitaalinen valtiosääntöistyminen (engl. digital constitutionalism) kuvaa digitaalisen teknologian vaikutuksia perustuslaillisiin arvoihin ja periaatteisiin. Digitaaliselle valtiosääntöistymiselle ei kuitenkaan löydy yksiselitteistä määritelmää.
Digitaaliseen valtiosääntöistymiseen liittyvä tutkimus kokoaa yhteen muun muassa oikeustieteen, viestinnän, filosofian ja politiikan tutkijoita. Tutkimus keskittyy toimijoihin ja instrumentteihin, jotka edistävät perustuslaillisia arvoja ja periaatteita nykyisessä digitaalisessa ympäristössä.
Määritelmiä

Digitaalisiselle valtiosäännölle ei ole yksiselitteistä määritelmää, mutta käsitettä voidaan lähestyä muun muassa sekä liikkeenä että ideologiana.
Määritelmiä > Liike

Redeker, Gill ja Gasser määrittelevät digitaalisen valtiosääntöistymisen kokoavana käsitteenä laajalle joukolle erilaisia poliittisia aloitteita, jotka pyrkivät luomaan “poliittisia oikeuksia, hallinnollisia sääntöjä sekä rajoitteita vallankäytölle verkossa”. Tällaisia aloitteita ovat esimerkiksi poliittisten toimijoiden ja kansalaisjärjestöjen julkaisemat digitaalisten oikeuksien julistukset. Digitaalinen valtiosääntöistyminen ei siis niinkään viittaa näiden aloitteiden perustuslain kaltaiseen asemaan normihierarkiassa vaan muun muassa niiden sisällöllisiin yhteneväisyyksiin.
Määritelmiä > Ideologia

Celesten mukaan digitaalinen valtiosääntöistyminen on ideologia, joka pyrkii luomaan normatiivisen viitekehyksen perusoikeuksien puolustamiseen ja vallan tasapainottamiseen digitaalisessa ympäristössä. Hän määrittelee ideologian neutraalina käsitteenä, jonka tarkoitus on lähinnä tuoda yhteen aiheen kannalta merkityksellisiä arvoja ja ideoita.
Celeste ehdottaa konstitutionalismin laajentamista, jotta yksityisen sektorin rooli nousisi enemmän esille julkisen sektorin rinnalla. Samalla hän korostaa digitaalisen valtiosääntöistymisen prosessien sekä niiden seurauksien analysoimista myös valtiokeskeisen näkökulman ulkopuolella.
Historiallinen konteksti

Digitaalisen valtiosääntöistymisen käsite nousi esille 2000-luvulla digitaalisen vallankumouksen yhteydessä. Digitaalinen vallankumous tarkoittaa tieto- ja viestintäteknologian avulla tapahtuvaa muutosta yhteiskunnan hallinnon, ihmisten välisen tiedonvaihdon välineiden sekä niin teollisen kuin toimistotyön muodoissa.
Perustuslain tehtävänä on ohjata oikeusjärjestelmää ihmisoikeuksien suojelussa sekä vallan tasapainon säilyttämisessä. Digitaalinen ympäristö on lisännyt yksilöiden mahdollisuuksia ilmaista itseään, kommunikoida ja jakaa informaatiota, mutta samalla luonut sekä yksityisille että valtiollisille toimijoille enemmän mahdollisuuksia loukata kansalaisten oikeuksia. Digitaalinen valtiosääntöistyminen pyrkii vastaamaan näihin haasteisiin.
Instrumentteja > Internetin oikeuksien julistukset

Redeker, Gill ja Gasser ovat tutkineet internetin oikeuksien julistuksia, joilla ei viitata perustuslakiin klassisessa mielessä. Näillä dokumenteilla on kuitenkin yhteneväisyyksiä esimerkiksi perustuslaillisiin arvoihin, ongelmiin ja periaatteisiin sekä kantaviin ajatuksiin valtion vallan rajoittamisesta ja yhteiskunnan instituutioiden roolista.
Tutkimusalueet > Digitaalisten alustojen hallinta

Yksi digitaalisen valtiosääntöistymisen keskeisimmistä haasteista on yksityisten toimijoiden rooli käyttäjien oikeuksien sallimisessa ja rajoittamisessa. Alustojen kasvanutta valtaa kuvaa se, kuinka nämä ei-valtiolliset toimijat voivat nyt suorittaa tehtäviä, jotka ovat aiemmin olleet täysin valtion vastuulla.
Aiheesta muualla

Celeste, Edoardo: Digital constitutionalism: a new systematic theorisation. International Review of Law, Computers & Technology, 3.1.2019, 33. vsk, nro 1, s. 76–99.  doi:10.1080/13600869.2019.1562604.  (englanniksi)
Redeker et al.: Towards digital constitutionalism? Mapping attempts to craft an Internet Bill of Rights. International Communication Gazette, 16.2.2018, 80. vsk, nro 4, s. 302–319.  doi:10.1177/1748048518757121.  Artikkelin verkkoversio. (englanniksi)
Edward Pasquale

| Edward Pasquale |
| --- | --- |

Henkilötiedot
Syntynyt: 20. marraskuuta 1990 (ikä 33) Toronto, Ontario
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  98 kg
Seura
Seura:  Lokomotiv Jaroslavl
Sarja:  KHL
Pelinumero:  80
Pelaajaura
Pääsarjaura:  2010–
Aik. seurat:  Chicago Wolves (AHL)   St. John's IceCaps (AHL)   Hershey Bears (AHL)   Grand Rapids Griffins (AHL)   Bakersfield Condors (AHL)   Syracuse Crunch (AHL)   Tampa Bay Lightning (NHL) Barys Nur-Sultan (KHL)
NHL-varaus:  117. varaus, 2009 Atlanta Thrashers
Edward ''Eddie'' Pasquale (s. 20. marraskuuta 1990 Toronto, Ontario) on kanadalainen jääkiekkomaalivahti, joka pelaa KHL-seura Lokomotiv Jaroslavlissa.
Ura

Pasquale pelasi ennen ammattilaisuraansa neljä kautta (2006–2010) juniorisarja OHL:ssä, aluksi Belleville Bullsissa ja myöhemmin Saginaw Spiritissä. Hän nousi kolmannella kaudellaan Saginaw’n ykkösmaalivahdiksi ja valittiin kauden päätteeksi vuonna 2009 OHL:n kolmanteen tähdistökentälliseen. Hän pelasi kauden aikana CHL:n vuotuisessa Top Prospects Gamessa, jossa tuli valituksi Team Cherryn parhaaksi pelaajaksi. NHL-seura Atlanta Thrashers varasi Pasqualen vuoden 2009 varaustilaisuuden neljännellä kierroksella ja teki hänen kanssaan kolmivuotisen tulokassopimuksen vajaa vuosi myöhemmin, toukokuussa 2010. Hän pelasi ensimmäisellä ammattilaiskaudellaan sekä AHL:n Chicago Wolvesissa että ECHL:n Gwinnett Gladiatorsissa.
Thrashers siirtyi kauden 2010–2011 jälkeen Winnipegiin, Manitobaan, ja joukkueen nimeksi vaihdettiin Jets. Pasquale aloitti AHL-kauden 2011–2012 Winnipeg Jetsin farmijoukkueen St. John's IceCapsin kolmosmaalivahtina, mutta nousi kauden mittaan joukkueen ykkösmaalivahdiksi ohi kokeneempien David Aebischerin ja Peter Manninon. Hän pelasi runkosarjakauden aikana 38 ottelua ja pudotuspeleissä 2012 joukkueensa kaikki 15 ottelua. Hänet nimettiin kauden päätteeksi AHL:n tulokkaiden tähdistökentälliseen.
Pasquale edusti vuonna 2007 Ontarion provinssia Canada Games -tapahtuman jääkiekkoturnauksessa. Hänen joukkueensa voitti turnauksessa kultaa.
Pasquale on pelannut NHL:ssä yhteensä 3 ottelua Tampa Bay Lightningin paidassa kaudella 2018-19.
Ura > Siirtyminen Eurooppaan 2019-

Kaudeksi 2019-20 Pasquale siirtyi vuoden mittaisella sopimuksella KHL-seura Barys Nur-Sultanin riveihin. Hän torjui kauden aikana runkosarjan 46 ottelussa torjuntaprosentilla 93,0 ja päästi ottelua kohden vain 2,03 maalin keskiarvolla.
Toukokuussa 2020 Pasquale siirtyi kaksivuotisella sopimuksella toiseen KHL-seuraan, Lokomotiv Jaroslavliin.
Aiheesta muualla

Edward Pasquale The Internet Hockey Databasessa (englanniksi)
Piáleia

| Piáleia Πιάλεια |
| --- | --- |
 Kunnallisyksikön sijainti
 Piáleia
 Koordinaatit: 39°30′24″N, 21°35′48″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Kunta:  Pýli
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  260306
Väkiluku (2011):  3 395
 – Kylä­yhdys­kunta:  755
 – Kylä:  755
Aikavyöhyke:  UTC+2
 – Kesäaika:  UTC+3
Rekisterikilpi:  TK
Infobox OKVirheellinen NIMI-arvo: 
Piáleia (kreik. Πιάλεια; transl. myös Piália) on Kreikan kylä sekä samanniminen Pýlin kunnan kunnallisyksikkö (Δημοτική Ενότητα Πιαλείων, Dimotikí Enótita Pialeíon) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 3 395 ja varsinaisen Piáleian kylän väkiluku 755 (vuonna 2011).
Piáleian kylä sijaitsee linnuntietä noin 16 kilometriä länsilounaaseen Tríkalasta. Piáleian kunnallisyksikkö käsittää alueen Pýlin kunnan koillisosassa. Piáleia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikesin, Gómfoin, Myrófyllon, Neráidan ja Píndoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Piáleian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Eleftherochóri | Eleftherochóri | 433 |
| Fíki | Fíki | 1 361 |
| Filýra | Filýra | 358 |
| Parapótamos | Lilí | 176 |
| Parapótamos | Parapótamos | 197 |
| Parapótamos | Valamándri | 115 |
| Piáleia | Piáleia | 755 |
Yhteensä: 3 395
Drell

Drell voi tarkoittaa:
Sidney Drell (1926–2016), yhdysvaltalainen fyysikko
Persis Drell (s. 1955), yhdysvaltalainen fyysikko
Nelly Drell (s. 1979), virolainen taiteilija
Drehun kieli

| Drehu |
| --- | --- |
Oma nimi:  D'eu
Tiedot
Alue:   Uusi-Kaledonia
Puhujia:  17 000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet
ISO 639-3:  dhv
 Ohje 
Drehu (tai dehu, d'eu) on malaijilais-polynesialaisiin kieliin kuuluva kieli, jota puhutaan Lifoun saarella Uudessa-Kaledoniassa. Kielellä on noin 17 000 puhujaa.
Kieltä kirjoitetaan latinalaisilla aakkosilla. Viimeisin ortografinen uudistus tehtiin 1970-luvulla. Pitkiä vokaaleja voidaan merkitä macron-viivalla. Raamattu käännettiin kokonaisuudessaan drehuksi vuonna 1890.
Drehulla ei ole virallista asemaa, mutta se on yksi neljästä Uuden-Kaledonian alkuperäisväestön kielistä, jota opetetaan paikallisissa lukioissa.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ |  | ʌ | ɔ |
| Avoin |  | a |  |
Lähde:
Fonologia > Konsonantit

|  | Labiaali | Labiodentaali | Dentaali | Alveolaari | Retrofleksi | Palataali | Velaari | Glottaali |
| --- | --- | --- | --- | --- | --- | --- | --- | --- |
| Nasaali | m̥ | m |  |  | n̥ | n |  | ɲ̥ | ɲ | ŋ̥ | ŋ |  |
| Klusiili | p | b |  | t̪ | d̪ | t | d | ʈ | ɖ | c | ɟ | k | g |  |
| Affrikaatta |  |  |  |  |  | ʧ | ʤ |  |  |
| Frikatiivi |  | f | v | θ | ð | s | z | ʃ |  | x | h |
| Lateraali |  |  |  | l̥ | l |  |  |  |  |
| Approksimantti | w̥ | w |  |  |  |  | j |  |  |
Lähde:
Sanasto

Lukusanat 1–10 drehuksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| cas | lue | köni | eke | tripi | cangömen | luengömen | köningömen | ekengömen | luepi |
Dreischusterspitze

Dreischusterspitze
Dreischusterspitze (vasemmalla)
| --- | --- |
Sijainti:  Etelä-Tiroli, Italia
Vuoristo:  Dolomiitit
Korkeus merenpinnasta:  3 145 m
Prominenssi:  1 393 m
Ensimmäinen nousu huipulle:  18. heinäkuuta 1869, Paul Grohmann, Franz Innerkofler ja Peter Salcher
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Dreischusterspitze (ital. Punta dei Tre Scarperi) on 3 145 metriä korkea vuori Dolomiittien vuoristossa Etelä-Tirolissa Italiassa. Se on Sextenin Dolomiittien vuoriryhmän korkein vuori. Vuori valloitettiin ensimmäisen kerran 18. heinäkuuta 1869. Ensimmäisiä valloittajia olivat Paul Grohmann, Franz Innerkofler ja Peter Salcher.
Dreischusterspitze sijaitsee itään Innerfeldtal- ja länteen Fischleintal-laaksosta, Drei Zinnen -luonnonpuiston alueella. Massiivin läpi kulkee Sextenin ja Innichenin kuntien raja.
Piána

| Piána Πιάνα |
| --- | --- |
 Piánan kylää.
 Piána
 Koordinaatit: 37°34′30″N, 22°14′18″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Trípoli
Hallinto:  
 – Asutustyyppi:  kylä
 – Kallikrates-koodi:  4001080401
Väkiluku (2011):  70
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Piána (kreik. Πιάνα) on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Aiemmin kylä kuului Fálanthoksen kuntaan ja vuodesta 2011 lähtien Trípolin kunnan Fálanthoksen kunnallisyksikköön. Piána muodostaa oman kyläyhdyskuntansa (Τοπική Κοινότητα Πιάνας, Topikí Koinótita Piánas). Kylän väkiluku on 70 (vuonna 2011).
Theódoros Kolokotróniksen talo Piánan Limpovísissa.
Piánan kylä sijaitsee Maínalo-vuoren etelärinteessä noin 19 kilometriä luoteeseen Trípolin kaupungista. Läheltä virtaa Elissónas-joki. Kylän nimen katsotaan perustuvan Pan-jumalan nimeen.
Piánan tärkein kirkko on omistettu Pyhälle Georgiokselle (Pyhä Yrjö, Ágios Geórgios). Kylän lähellä sijaitsevat antiikin ajan Dipaian kaupungin rauniot.
Aiheesta muualla

Kuvia tai muita tiedostoja aiheesta Piana Wikimedia Commonsissa
Piérioi

| Piérioi Πιέριοι |
| --- | --- |
 Kunnallisyksikön sijainti
 Piérioi
 Koordinaatit: 40°17′N, 22°17′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Pieria
Kunta:  Kateríni
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  110106
Väkiluku (2011):  2 085
Aikavyöhyke:  UTC+2
 – Kesäaika:  UTC+3
Postinumero:  601 00
Suuntanumero(t):  +30-2351-xxx-xxx
Rekisterikilpi:  KN
Infobox OKVirheellinen NIMI-arvo: 
Piérioi (kreik. Πιέριοι; virallisesti Δημοτική Ενότητα Πιερίων, Dimotikí Enótita Pieríon) on yksi Katerínin kunnan kunnallisyksiköistä ja entinen itsenäinen Kreikan kunta. Se sijaitsee Pierian alueyksikössä Keski-Makedonian alueella. Kunnallisyksikön väkiluku on 2 085 (vuonna 2011).
Piérioin kunnallisyksikkö käsittää alueen Katerínin kunnan länsiosassa. Se on saanut nimensä alueen Piéria-vuorista. Kunnallisyksikön suurin asutus on Ritínin kylä. Piérioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Katerínin kuntaan yhdessä Elafínan, Korinóksen, Paralían ja Pétran kanssa, jolloin se muuttui uuden kunnan kunnallisyksiköksi.
Kunnallisyksikön osat

Piérioin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Elatochóri | Elatochóri | 533 |
| Ritíni | Ritíni | 1 138 |
| Vría | Vría | 414 |
Yhteensä: 2 085
Peter Sarsgaard

Peter Sarsgaard vuonna 2007.
John Peter Sarsgaard (s. 7. maaliskuuta 1971 Scott Air Force Base, Illinois) on yhdysvaltalainen näyttelijä.
Ura

Sarsgaard aloitti uransa vuonna 1995 näyttelemällä pienessä roolissa elokuvassa nimeltä Dead Man Walking. Hänen tunnetuimpia elokuviaan ovat Boys Don't Cry (1999), Shattered Glass (2003), Garden State (2004), Flightplan (2005) Merijalkaväen mies (2005), Ottolapsi (2009), Blue Jasmine (2013) ja Jackie (2016).
Yksityiselämä

Sarsgaard on seurustellut vuodesta 2002 lähtien näyttelijä Maggie Gyllenhaalin kanssa. He menivät kihloihin huhtikuussa 2006 ja avioituivat toukokuussa 2009. Pariskunnalle syntyi tytär lokakuussa 2006 ja huhtikuussa 2012.
Aiheesta muualla

Peter Sarsgaard Internet Movie Databasessa. (englanniksi)
Dred Scott

| Dred Scott |
| --- | --- |
 Scott valokuvattuna oletettavasti vuonna 1857
Henkilötiedot
Syntynyt: n. 1799  Southampton, Virginia, USA
Kuollut: 17. syyskuuta 1858  St. Louis, Missouri, USA
Puoliso:  Harriet Robinson
Dred Scott (n. 1799 – 17. syyskuuta 1858) oli afroamerikkalainen orja, joka taisteli oikeusteitse vapaudestaan Yhdysvalloissa 1800-luvun puolessa välissä. Hänen mukaansa on nimetty maan korkeimman oikeuden päätös Dred Scott vastaan Sandford.